Dua Pengarah Akan Arahkan “Final Destination 6”
Entri keenam siri filem Final Destination akan memiliki dua pengarah! Zach Lipovsky dan Adam B. Stein, yang terkenal menerusi filem sci-fi thiller tahun 2018, Freaks, akan mengarahkan filem Final Destination 6. Tidak banyak butiran plot diketahui setakat ini, tetapi ia dijangka mengekalkan konsep utama francais, dimana ia melibatkan seseorang yang cuba menipu kematian.  Final Destination 6 akan diterbitkan penerbit asal, Craig Perry bersama Sheila Hanahan Taylor, Jon Watts dan Dianne McGunigle. Lakon layar ditulis oleh Guy Busick dan Lori Evans Taylor.  Sudah hampir sedekad sejak tayangan filem terakhir Final Destination, yang membawa francais memperoleh gabungan kutipan kasar lebih AS$660 juta di seluruh dunia.  Ansuran keenam telah dibangunkan sejak 2019, dan projek itu dgambarkan sebagai bayangan semula francais seram ngeri. 